जागरण संवाददाता, मीरजापुर : गंगा का जलस्तर सतर्कता ¨बदु के बेहद करीब पहुंच गया। बुधवार दोपहर हालात बिगड़ने लगे तो एडीएम सहित अन्य प्रशासनिक अधिकारियों ने गंगा के तटवर्ती गांवों का दौरा किया और मौके पर हो रहे नुकसान व परेशानियों को देखा। तटवर्ती इलाकों के लोग अब एक जगह से दूसरी जगह जाने के लिए पानी में तैरकर पार हो रहे हैं और मवेशियों को भी तैरना पड़ रहा है। यही हालात नेवढि़यां, बरैनी सहित चुनार तक है, जहां गंगा के पानी से सैकड़ों एकड़ भूमि जलमग्न हो गई है। कोन ब्लाक में गंगा बाढ़ का पानी से चारों तरफ से घिर गया है। अकेले मझरा क्षेत्र में लगभग एक हजार से ज्यादा मवेशी व किसान परिवार रहते हैं। अब इन्हें तैरकर मझरा से आना जाना पड़ रहा है। गंगा के जलस्तर की सतर्कता ¨बदु 76.44 मीटर है जहां तक पानी लगभग पहुंच गया है क्योंकि बुधवार को गंगा का जलस्तर 75 मीटर का निशान पार कर गया और शाम तक यह स्थिर ही रहा। बाढ़ अधिकारी अशफाक ने बताया कि बारिश नहीं हुई तो अब बढ़ाव होने की संभावना कम है। एडीएम ने किया दौरा